Beauty and the Beast (videoludo, 1982)

Beauty & the Beast ( Belulino kaj la Besto) estas platforma videoludo verkita de Wendell Brown por la videoludilo Intellivision kaj eldonita la 31-an de decembro 1982 fare de Imagic. Rekte inspirita de la fabelo Belulino kaj la Besto, ĝi estas unuludanta ludo kun koncepto simila al tiu de Donkey Kong de Nintendo.

Ludomaniero 
En Beauty and the Beast, la ludanto rolas kiel Bashful Buford, kiu devas savi Tiny Mabel el la manoj de la giganto Horrible Hank. Por savi Tiny Mabel, la ludanto devas grimpi supren laŭ konstruaĵo, evitante objektojn ĵetitajn de Horrible Hank. Mabel elsendas korojn, kiuj faras Buford nevundeblan dum mallonga tempo. Kiam la ludanto finfine savas Mabel, la giganto falas el la konstruaĵo kaj mortas.

Intellivision Lives! publikigis imitilan version de la ludo en pakaĵo kune kun B-17 Bomber kaj Shark! Shark!

Recenzo 
En la gvidlibro How to Win at Home Video Games ( Kiel venki hemajn videoludojn), recenzisto skribis ke "Belulino kaj la Besto estas efektive la respondo de Imagic al la temo de Donkey Kong, tio estas grimpi la konstruaĵon por savi la knabinon. Mirige, tamen, ĝi estas bela ludo kiun ni rekomendas al videobestoj de ĉiuj lertecaj niveloj."

Ĝi ankaŭ estis recenzita de TeleMatch kaj Tilt''.

 Referencoj 

 Eksteraj ligiloj 
 Beauty & the Beast ĉe MobyGames

Kategorio:Videoludoj aperintaj en 1982
Kategorio:Platformaj videoludoj
Kategorio:Videoludoj de Imagic
Kategorio:Videoludoj kreitaj en Usono
Kategorio:Videoludoj ludeblaj per Intellivision